3. ΝΟΜΟΘΕΤ. ΔΙΑΤΑΓΜΑ υπ’ αριθ. 1834 της 24 Αυγ. /7 Οκτ. 1942 (ΦΕΚ Α΄ 256)  Περί συστάσεως Οικοκυρικών τμημάτων εις Εθνικά Ορφανοτροφεία θηλέων και συμπληρώσεως του υπ’ αριθ. 1316/1942 Ν.Δ/τος περί Εθνικών Αγροτικών Νηπιοτροφείων κλπ. Εκυρώθη εξ υπαρχής υπό της Π.Υ.Σ. 182/ 1946. Σκοπός Άρθρ.1.-Πρός μόρφωσιν και κατάρτισιν Διευθυντριών Αγροτικών Μεταβατικών Οικοκυρικών Σχολών και Διαχειριστριών και Διευθυντριών Εθνικών Ορφανοτροφείων θηλέων συνιστώνται παρά τοις Εθνικοίς Ορφανοτροφείοις, θηλέων Ιωαννίνων και Καστορίας ειδικά Οικοκυρικά τμήματα μονοετούς φοιτήσεως. Εισαγωγή Μαθητριών Άρθρ.2.-1.Εις έκαστον Οικοκυρικόν τμήμα εγγράφονται ατελώς, κατόπιν ειδικής εντολής του Υπουργού Εθνικής Προνοίας, μέχρις είκοσιν απόφοιτοι του Γυμνασίου, υγιείς και αρτιμελείς και μη υπερβάσαι το εικοστόν δεύτερον έτος της ηλικίας των. 2.Εις τας μαθητρίας παρέχεται δωρεάν συσσίτιον κατά την πρωΐαν, μεσημβρίαν και το δειλινόν ως και τα απαραίτητα δια την μόρφωσίν των βιβλία, γραφική ύλη και λοιπά υλικά. 3.Δια διαταγών του Υπουργού Εθνικής Προνοίας ή αποφάσεων των Δ. Επιτροπών των Εθνικών Ορφανοτροφείων θηλέων Ιωαννίνων και Καστορίας, εγκρινομένων παρά του Υπουργού Εθνικής Προνοίας, επιτρέπεται όπως εισάγωνται και ως εσωτερικαί εις τα ως άνω Ιδρύματα, αι εγγραφησόμεναι εις τα οικοκυρικά τμήματα μαθήτριαι, εφ’ όσον είναι άποροι ή αι οικογένειαί των δεν διαμένουσιν εν Ιωαννίνοις ή Καστορία. 4.Δια τας ούτως εισαγομένας ως εσωτερικάς δεν απαιτείται το στοιχείον της ορφανίας.  35.Δ.ζ.3 Αγροτικές Οικοκυρικές Σχολές   673 Ωρολόγιον Πρόγραμμα Άρθρ.3.-1.Το σχολικόν έτος των Οικοκυρικών Τμημάτων άρχεται την πρώτην Σεπτεμβρίου και λήγει την 31ην Ιουλίου του επομένου έτους. 2.Τα διδακτέα μαθήματα ως και αι ώραι διδασκαλίας τούτων κατά την διάρκειαν του σχολικού έτους ορίζονται ως ακολούθως: ΜΑΘΗΜΑΤΑ             ΩΡΑΙ α)Θρησκευτικά ……………………… 40 β)Εκκλησιαστική Μουσική…………… 40 γ)Νεοελληνική Λογοτεχνία…………… 40 δ)Ιστορία Τέχνης……………………  40 ε)Ψυχολογία και Παιδαγωγικά………             120 ς)Υγιεινή και Βρεφοκομία…………… 80 ζ)Νοσηλευτική Τέχνη………………  40 η)Οικιακή Οικονομία………………               120 θ)Διαιτητική………………………… 80 ι)Μαγειρική…………………………               240 ια)Πλυντική – Σιδερωτική……………            120 ιβ)Χειροτεχνία…………………………          120 ιγ)Ιχνογραφία και Διακοσμητική………          120 ιδ)Γεωπονικά…………………………… 80 ιε)Γαλακτομεία και Τυροκομία………… 40 ις)Ωδική………………………………… 40 ιζ)Γυμναστική – Χοροί………………… 80 ιη)Κοπτική………………………..…… 90 Σύνολον ωρών               1530 3.Μετά την αποπεράτωσιν του κύκλου των ως άνω μαθημάτων υποχρεούνται αι αποφοιτήσασαι όπως παρακολουθήσωσιν επί τρίμηνον τουλάχιστον την ραπτικήν εις το εργαστήριον του Εθνικού Ορφανοτροφείου εις ο λειτουργεί το Οικοκυρικόν Τμήμα. 4.Κατά την περίοδον των σχολικών διακοπών, λόγω των εορτών του Πάσχα, δύναται να οργανωθή, δαπάναις των Εθνικών Ορφανοτροφείων θηλέων Ιωαννίνων και Καστορίας εκπαιδευτική εκδρομή των μαθητριών εις Αθήνας. Διδακτικόν Προσωπικόν Άρθρ.4.-1.Το διδακτικόν προσωπικόν εκάστου Οικοκυρικού τμήματος αποτελείται εξ: α)Ενός καθηγητού της Θεολογίας δια την διδασκαλίαν των Θρησκευτικών, β)ενός ειδικού μουσικού της Εκκλησιαστικής Μουσικής δια την διδασκαλίαν της Εκκλησιαστικής Μουσικής, γ)ενός καθηγητού της Φιλολογίας δια την διδασκαλίαν των μαθημάτων Νεοελληνικής Λογοτεχνίας – Ιστορίας της Τέχνης και ελλείψει καθηγητού Ψυχολογίας και Παιδαγωγικών και των μαθημάτων τούτων, δ)ενός καθηγητή των παιδαγωγικών και ψυχολογικών μαθημάτων δια την διδασκαλίαν της ψυχολογίας και των παιδαγωγικών, ε)ενός Ιατρού κατά προτίμησιν παιδιάτρου δια την διδασκαλίαν της υγιεινής και Βρεφοκομίας ως και της Νοσηλευτικής Τέχνης εις περίπτωσιν ελλείψεως πτυχιούχου αδελφής, ς)μιας πτυχιούχου αδελφής των Σχολών του Ελληνικού Ερυθρού Σταυρού ή του Ευαγγελισμού δια την διδασκαλίαν της Νοσηλευτικής Τέχνης, ελλείψει δε τοιαύτης το μάθημα θα διδάσκηται παρά του ιατρού ή της νοσοκόμου του Εθνικού Ορφανοτροφείου εάν αύτην κέκτηται πτυχίον μιας των ως άνω Σχολών, ζ)μιας πτυχιούχου του Χαροκοπείου διδασκαλείου Οικοκυρικής Εκπαιδεύσεως δια την διδασκαλίαν των μαθημάτων Οικιακής Οικονομίας. –Διαιτητικής-Μαγειρικής και Πλυντικής – Σιδηρωτικής. Αύτη δύναται, εγκρίσει του Υπουργού Εθνικής Προνοίας να διαμένη δωρεάν εντός του Ορφανοτροφείου και να σιτίζηται επί τη καταβολή των δια του προϋπολογισμού καθοριζομένων τροφείων, η)ενός καθηγητoύ ή διδασκάλου της χειροτεχνίας, ελλείψει δε τοιούτου το μάθημα θα διδάσκηται παρά της διευθυνούσης το Εργαστήριον της χειροτεχνίας του Ορφανοτροφείου, θ)ενός καθηγητού ή διδασκάλου της Ιχνογραφίας και διακοσμητικής δια την διδασκαλίαν της Ιχνογραφίας και διακοσμητικής, ι)ενός γεωπόνου δια την διδασκαλίαν των γεωπονικών ως και της Γαλακτοκομίας και Τυροκομίας ελλείψει ειδικού Γαλακτοκόμου και Τυροκόμου, ια)ενός ειδικού Γαλακτοκόμου και Τυροκόμου δια την διδασκαλίαν της Γαλακτοκομίας και Τυροκομίας. ιβ)ενός καθηγητού ή διδασκάλου της Ωδικής και ιγ)μιας καθηγητρίας ή διδασκαλίσσης της Γυμναστικής. 2.Το μάθημα της κοπτικής θα διδάσκηται παρά της περιοδευούσης εποπτρίας των Τεχνικών Μαθημάτων των Εθνικών Ορφανοτροφείων Θηλέων και των Αγροτικών Μεταβατικών Οικοκυρικών Σχολών. 3.Χρέη Διευθυντρίας του Οικοκυρικού Τμήματος εκτελεί η Διευθύντρια του Εθνικού Ορφανοτροφείου Θηλέων, παρ’ ω λειτουργεί, ήτις και μετέχει μετά ψήφου εις το διδακτικόν Συμβούλιον η δικαιοδοσία του οποίου θέλει καθορισθή δια του κανονισμού περί ου το άρθρ. 6 του παρόντος. Την Διευθύντριαν απούσαν ή κωλυομένην αναπληροί εις την Διεύθυνσιν του Οικοκυρικού Τμήματος ο κατά βαθμόν ανώτερον και επί ισοβάθμων ο αρχαιότερος εκ του διδακτικού προσωπικού. Πρόσληψις Προσωπικού Άρθρ.5.-1.Το διδακτικόν προσωπικόν περί ου  το προηγούμενον άρθρον προσλαμβανόμενον  είτε εκ διευθυντών, καθηγητών ή διδασκάλων  των Παιδαγωγικών Ακαδημιών ή των Σχολών  Μέσης Εκπαιδεύσεως είτε εξ αδιορίστων  καθηγητών   και   διδασκάλων   διορίζεται   επί ωρι-   Σελ. 159 Αγροτικές Οικοκυρικές Σχολές 35.Δ.ζ.3   674 αία αποζημιώσει δι’ αποφάσεως του Υπουργού Εθνικής Προνοίας, μη δημοσιευομένης εις την Εφημερίδα της Κυβερνήσεως. Το δικαίωμα τούτου του Υπουργού Εθνικής Προνοίας ασκούμενον παρ’ αυτού αποκλειστικώς δεν μεταβιβάζεται εις ετέραν αρχήν. Διευθυνταί ή Καθηγηταί ή διδάσκαλοι των Παιδαγωγικών Ακαδημιών ή των Σχολών Μέσης Εκπαιδεύσεως δύνανται να προσλαμβάνωνται, κατά τα ανωτέρω, έστω και εάν είναι συμπεπληρωμέναι αι ώραι της διδασκαλίας αυτών. 2.Το ποσόν της αποζημιώσεως δεν δύναται να είναι κατώτερον των εκατόν δραχμών, ουδ’ ανώτερον των εκατό πεντήκοντα δι’ εκάστην πραγματικήν ώραν διδασκαλίας, θα καθορίζηται δε δια της αποφάσεως του διορισμού. Δια την καταβολήν της αποζημιώσεως ταύτης δεν έχουσιν εφαρμογήν αι διατάξεις των Ν.Δ. 354/41, 610/41 και 1505/42. 3.Δια την διδασκαλίαν της υγιεινής και Βρεφοκομίας θα προσλαμβάνηται κατά τα ανωτέρω επί ωριαία αποζημιώσει ιατρός και κατά προτίμησιν παιδίατρος. Η αποζημίωσις αύτη θα είναι ανεξάρτητος της αποζημιώσεως ην τυχόν λαμβάνει ως ιατρός του Εθνικού Ορφανοτροφείου. Το αυτό ισχύει προκειμένου και περί της αποζημιώσεως της νοσοκόμου του Ορφανοτροφείου εις περίπτωσιν καθ’ ην θα ανετίθετο αυτή η διδασκαλία παρά τω Οικοκυρικώ Τμήματι. 4.Πάσαι εν γένει αι δαπάναι της λειτουργίας του Οικοκυρικού Τμήματος ως και η αποζημίωσις του διδακτικού προσωπικού θα καταβάλλωνται παρά του Εθνικού Ορφανοτροφείου παρ’ ω θα λειτουργή. Κανονισμός Άρθρ.6.-Δια ειδικών κανονισμών εκδιδομένων παρά του Υπουργού Εθνικής Προνοίας και μη δημοσιευομένων εις την Εφημερίδα της Κυβερνήσεως θέλουσι καθορισθή η διδακτέα ύλη, η δικαιοδοσία του διδακτικού Συμβουλίου ο τύπος της δωρεάν παρεχομένης στολής εις τας μαθητρίας, τα των εκπαιδευτικών εκδρομών και πάσα άλλη λεπτομέρεια αφορώσα την εν γένει λειτουργίαν του Οικοκυρικού Τμήματος. Παρακολούθησις μαθημάτων παρά τροφίμων των Ορφανοτροφείων Άρθρ.7.-Τρόφιμοι των Εθνικών Ορφανοτροφείων θηλέων Ιωαννίνων και Καστορίας φοιτώσαι εις τα εργαστήρια των Ιδρυμάτων τούτων οφείλουσι να παρακολουθώσι τα εξής μαθήματα: Α΄)Αι διανύουσαι το πρώτον έτος της εις τα εργαστήρια κατατάξεώς των: α)Στοιχεία υγιεινής. β)Ιχνογραφίαν. γ)Χειροτεχνίαν. δ)Γυμναστικήν – Κολυμβητικήν. ε)Ωδικήν. ς)Οικιακήν Οικονομίαν.  Σελ. 160 Εκ των διδασκομένων το πρώτον σχολικόν έτος εις τας Σχολάς Νηπιοκόμων περί ων το άρθρ. 17 του υπ’ αριθ. 1316/1942 Ν.Δ/τος «περί Εθνικών Αγροτικών Νηπιοτροφείων κλπ.». Β΄) Αι διανύουσαι το δεύτερον έτος της εις τα εργαστήρια κατατάξεώς των: α)Βρεφοκομίαν και υγιεινήν του παιδιού. β)Χειροτεχνίαν. γ)Γυμναστικήν – Κολυμβητικήν. δ)Ωδικήν. Εκ των διδασκομένων το δεύτερον σχολικόν έτος εις την Σχολήν Νηπιοκόμων. Γ΄)Αι διανύουσαι το τρίτον έτος της εις τα εργαστήρια κατατάξεώς των: α)Υγιεινήν και Βρεφοκομίαν. β)Νοσηλευτικήν τέχνην. γ)Οικιακήν Οικονομίαν. Εκ των διδασκομένων εις το Οικοκυρικόν Τμήμα, συμφώνως προς το άρθρ. 3 του παρόντος.  35.Δ.ζ.3 Αγροτικές Οικοκυρικές Σχολές   675 Διορισμός Πτυχιούχων Άρθρ.8.-1.Αι εκ των Οικοκυρικών Τμημάτων αποφοιτώσαι μαθήτριαι τυγχάνουσι πτυχίου Οικοκυρικής, όπερ δύνανται να χρησιμοποιήσωσι μόνον προς κατάληψιν θέσεως Διευθυντρίας Αγροτικής Μεταβατικής Οικοκυρικής Σχολής. 2.Μετά τριετή ευδόκιμον υπηρεσίαν εις θέσιν Διευθυντρίας Αγροτικής Μεταβατικής Οικοκυρικής Σχολής δύνανται, υπαρχούσης θέσεως κενής, να διορισθώσιν διαχειρίστριαι Εθνικών Ορφανοτροφείων θηλέων επί βαθμώ γραφέως α΄ τάξεως, προαγόμεναι εφεξής κατά τας διατάξεις των άρθρ. 4 και 5 του υπ’ αριθ. 2380/1940 Α. Νόμου «περί διορισμού και προαγωγής υπαλλήλων Εθνικών Ορφανοτροφείων και Οικοτροφείων. 3.Διευθύντριαι Αγροτικών Μεταβατικών Οικοκυρικών Σχολών, απόφοιτοι των Οικοκυρικών Τμημάτων κεκτημέναι εξαετή ευδόκιμον υπηρεσίαν δύνανται να διορισθώσι Διευθύντριαι Εθνικών Ορφανοτροφείων θηλέων επί βαθμώ Ακολούθου, προαγόμεναι εφεξής κατά τας διατάξεις των άρθρ. 4 και 5 του υπ’ αριθ. 2380/1940 Α. Νόμου. 4.Εις αμφοτέρας τας περιπτώσεις των προηγουμένων υπ’ αριθ. 2 και 3 παραγράφων απαιτείται γνωμοδότησις του παρά τω Υπουργείω Εθνικής Προνοίας Διοικητικού Συμβουλίου. Αποζημίωσις Νηπιοκόμων Άρθρ.9.-1.Η μηνιαία αποζημίωσις της νηπιοκόμου περί ης το εδάφ. β΄ της παρ. 1 του άρθρ. 10 του υπ’ αριθ. 1316/1942 Ν.Δ/τος «περί Εθνικών Αγροτικών Νηπιοτροφείων κλπ.» ορίζεται μέχρι χιλίων πεντακοσίων δραχμών. 2.Δια την καταβολήν της ωριαίας αποζημιώσεως του διδακτικού προσωπικού της Σχολής Νηπιοκόμων περί ης η παρ. 2 του άρθρ. 20 του υπ’ αριθ. 1316/1942 Α. Νόμου δεν εφαρμόζονται αι διατάξεις των Ν.Δ. 354/1941,610/1941, 1505/1942. Παιδικά συσσίτια Εθνικών Παιδικών Σταθμών Άρθρ.10.-1.(Προσωρινής ισχύος). Διάθεσις προΐόντος Εργαστηρίων Εθνικών Ορφανοτροφείων και Οικοτροφείων Άρθρ.11.-1.Το καθαρόν προϊόν εκ των εισπράξεων των εργαστηρίων των Εθνικών Ορφανοτροφείων και Οικοτροφείων επί των εξωτερικών παραγγελιών διατίθεται ως ακολούθως: α)ποσοστόν τριάκοντα τοις εκατόν υπέρ των τροφίμων του οικείου εργαστηρίου κατανεμόμενον εις τούτους δι’ αποφάσεως της Δ. Επιτροπής του Ιδρύματος τη προτάσει του Διευθυντού και του Διδασκάλου Τέχνης, β)ποσοστόν δέκα τοις εκατόν υπέρ του επί μηνιαία αποζημιώσει οικείου εκτάκτου διδασκάλου τέχνης. Το ποσοστόν τούτο δύναται, αποφάσει του Υπουργού Εθνικής Προνοίας, εκδιδομένη μετά πρότασιν της Δ. Επιτροπής του Ιδρύματος και γνωμάτευσιν του παρά τω Υπουργείω Διοικητικού Συμβουλίου να αυξηθή μέχρι του διπλασίου δια τρεις επί του συνόλου των διδασκάλων τέχνης και μέχρι του τριπλασίου δι’ ένα. 2.Η εκκαθάρισις των ποσοστών και απόδοσις τούτων πραγματοποιείται εντός του Απριλίου εκάστου έτους. 3.Ποσοστά επί των αποτιμωμένων εργασιών δια παραγγελίας του Ιδρύματος παρ’ ω λειτουργούσι τα εργαστήρια δεν παρέχονται ούτε εις τους τροφίμους, ούτε εις τους επί μηνιαία αποζημιώσει εκτάκτους διδασκάλους τέχνης. 4.Οι επί βαθμώ και μισθώ διδάσκαλοι τέχνης εν ουδεμιά περιπτώσει δικαιούνται ποσοστών.